CELEX: 
Language: sl
Date: 2021-07-08 00:00:00
Title: IZVEDBENA UREDBA KOMISIJE (EU) …/… o določitvi podrobnosti o statističnih podatkih, ki jih predložijo države članice v zvezi z nadzorom proizvodov, ki vstopajo na trg Unije, kar zadeva varnost in skladnost

IZVEDBENA UREDBA KOMISIJE (EU) …/…
            
            
               z dne 8.7.2021
            
            
               o določitvi podrobnosti o statističnih podatkih, ki jih predložijo države članice v zvezi z nadzorom proizvodov, ki vstopajo na trg Unije, kar zadeva varnost in skladnost
            
            
               (Besedilo velja za EGP)
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) 2019/1020 Evropskega parlamenta in Sveta z dne 20. junija 2019 o nadzoru trga in skladnosti proizvodov ter spremembi Direktive 2004/42/ES in uredb (ES) št. 765/2008 in (EU) št. 305/2011
                  1
                ter zlasti člena 25(9) Uredbe,
            
            
               ob upoštevanju naslednjega:
            
            
               (1)Člen 25(6) Uredbe (EU) 2019/1020 od držav članic zahteva, da Komisiji predložijo podrobne statistične podatke o nadzoru proizvodov, ki so ga za proizvode, za katere se uporablja pravo Unije in ki vstopajo na trg Unije, opravili organi, določeni v skladu s členom 25(1) navedene uredbe. Uredba (EU) 2019/1020 zlasti zahteva, da statistični podatki zajemajo število posredovanj na področju nadzora varnosti in skladnosti takih proizvodov.
            
            
               (2)Take statistične podatke je treba podrobno določiti. 
            
            
               (3)Kadar zaradi posredovanja organov, določenih v skladu s členom 25(1) Uredbe (EU) 2019/1020, organi za nadzor trga niso sprostili proizvoda v prosti promet v skladu s členom 28(1) in (2) navedene uredbe, bi bilo treba statistične podatke o številu posredovanj dopolniti s podrobnejšimi informacijami o zadevnem proizvodu za boljše razumevanje vprašanj in trendov v zvezi z varnostjo in skladnostjo proizvoda. Predloženi statistični podatki lahko prispevajo tudi k boljšemu obvladovanju tveganja.
            
            
               (4)Čeprav bi morali statistični podatki, predloženi Komisiji, o posredovanjih na področju nadzora zajemati ves nadzor proizvodov, ki vstopajo na trg Unije, pa bi morali zajemati samo tak nadzor, pri katerem je dejansko prišlo do posredovanja s strani določenih organov. Zato statistični podatki ne bi smeli vključevati podatkov o nadzoru, opravljenem izključno s tehnikami elektronske obdelave podatkov. 
            
            
               (5)Ukrepi iz te uredbe so v skladu z mnenjem odbora, ustanovljenega s členom 43 Uredbe (EU) 2019/1020 – 
            
            
               SPREJELA NASLEDNJO UREDBO:
            
            
                
            
            
               Člen 1
            
            
               1.Statistični podatki, ki se predložijo v skladu s členom 25(6) Uredbe (EU) 2019/1020 vključujejo naslednje podrobnosti o posredovanjih na področju nadzora proizvodov, za katere se uporablja pravo Unije, v zvezi z varnostjo in skladnostjo proizvodov: 
            
            
               (a)skupno število posredovanj;
            
            
               (b)skupno število posredovanj, katerih posledica je zadržanje sprostitve v prosti promet v skladu s členom 26(1) Uredbe (EU) 2019/1020; 
            
         
         
            
               (c)za vsako posredovanje, katerega posledica je bila zahteva zadevnih organov za posebne ukrepe, ki jih morajo izvesti zadevni gospodarski subjekti, ali zahteva organa za nadzor trga, da se proizvod ne sprosti v prosti promet v skladu s členom 28(1) in (2) Uredbe (EU) 2019/1020: 
            
            
               (i)datum sprejetja carinske deklaracije s strani carinskih organov;
            
            
               (ii)navedba vrste carinske deklaracije v primeru carinske deklaracije z zmanjšanim naborom podatkov v skladu s členom 143a in členom 144 Delegirane uredbe Komisije (EU) 2015/2446
                  2
               ; 
            
            
               (iii)država porekla (podatkovni element 16 08 000 000) ali, če ni na voljo, država izvoznika (podatkovni podelement 13 01 018 020);
            
            
               (iv)oznaka tarifne podštevilke harmoniziranega sistema (podatkovni podelement 18 09 056 000);
            
            
               (v)kadar je na voljo, oznaka kombinirane nomenklature (podatkovni podelement 18 09 057 000);
            
            
               (vi)dodatne enote (podatkovni element 18 02 000 000) ali, če ni na voljo, neto masa (podatkovni element 18 01 000 000);
            
            
               (vii)vrsta prevoza na meji (podatkovni element 19 03 000 000);
            
            
               (viii)glavna kategorija zadevnih proizvodov; 
            
            
               (ix)glavna zakonodaja Unije, ki je bila kršena, kot so ugotovili organi za nadzor trga; 
            
            
               (x)navedba, ali se proizvod lahko sprosti v prosti promet, če zadevni gospodarski subjekt izvede posebne ukrepe, kot to zahtevajo zadevni organi. 
            
            
               2.Podatki iz odstavka 1 vključujejo podatke o vsem nadzoru, razen nadzora, opravljenega izključno s tehnikami elektronske obdelave podatkov.
            
            
               3.Kadar carinska deklaracija zajema proizvode, ki spadajo pod dve ali več postavk v carinski deklaraciji, se za namene odstavka 1 posredovanje v zvezi z vsako od postavk šteje kot ločeno posredovanje. 
            
            
               4.Za namene točke (c) in točk (iii) do (vii) odstavka 1 tega člena so podatki, ki se predložijo, informacije, ki so na voljo v carinski deklaraciji na podlagi ustreznega podatkovnega elementa iz Priloge B k Delegirani uredbi (EU) 2015/2446. Vendar, kadar države članice v skladu s členom 2, členom 143a in členom 144 Delegirane uredbe (EU) 2015/2446 ali kakršnimi koli drugimi prehodnimi določbami iz navedene uredbe, uporabijo drugačne zahteve glede podatkov v carinski deklaraciji, so predloženi podatki enakovredne informacije, razpoložljive v carinski deklaraciji, za katero veljajo navedene zahteve glede podatkov.
            
            
               Člen 2
            
            
               Ta uredba začne veljati tretji dan po objavi v Uradnem listu Evropske unije.
            
            
               Uporablja se od 16. julija 2021. 
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju, 8.7.2021
            
            
               
                     Za Komisijo
               
            
         
         
            
               
                     Predsednica
                     Ursula VON DER LEYEN
               
            
         
         
            
                  
                     (1)
                  
                        UL L 169, 25.6.2019, str. 1. 
               
               
                  
                     (2)
                  
                        Delegirana uredba Komisije (EU) 2015/2446 z dne 28. julija 2015 o dopolnitvi Uredbe (EU) št. 952/2013 Evropskega parlamenta in Sveta o podrobnih pravilih v zvezi z nekaterimi določbami carinskega zakonika Unije (UL L 343, 29.12.2015, str. 1).